Zdenko Kožuls

Zdenko Kožuls (; dzimis  Bihačā) ir Horvātijas starptautiskais lielmeistars šahā (1989), kas no 1992. līdz 1993. gadam pārstāvēja Bosniju un Hercegovinu.

 Biogrāfija 
Pirmo lielāko panākumu guvis 1982. gadā, kad kļuvis par Pasaules junioru šaha čempionāta uzvarētāju U16 vecuma grupā. 1980. gadu otrajā pusē bijis viens no Dienvidslāvijas vadošajiem šahistiem. Divas reizes uzvarējis Dienvidslāvijas šaha čempionātos (1989, 1990). 1988. gadā uzvarējis starptautiskajā šaha turnīrā Šibenikā, bet 1990. gadā dalījis 1. vietu Frankfurtes starptautiskajā šaha turnīrā. Trīs reizes uzvarējis Vasjas Pirca memoriālā Mariborā (1994, 2000, 2003). 2003. gadā uzvarējis starptautiskajā šaha turnīrā Zadarā. 2004. gadā Tripolē piedalījies Pasaules šaha čempionātā pēc izslēgšanas sistēmas. Šajā turnīrā, uzvarot Sergeju Rubļevski un Mihailu Gureviču, nokļuvis līdz 4. kārtai, kurā piekāpies Veselinam Topalovam. 2006. gadā Turcijā uzvarējis Eiropas individuālajā šaha čempionātā.7th Euro Championship Men 2006 2009. gadā uzvarējis Rijekas starptautiskajā šaha turnīrā. 2012. gadā uzvarējis Zagrebas starptautiskajā šaha festivāla A turnīrā. 2013. gadā uzvarējis Maķedonijas šaha turnīrā Karpos Open. Trīs reizes Sarajevas šaha kluba ŠK Bosna sastāvā uzvarējis Eiropas vīriešu šaha klubu kausā (1999, 2000, 2002).OlimpBase :: European Men's Chess Club Cup :: Zdenko Kožul

Pārstāvējis Dienvidslāvijas, Bosnijas un Hercegovinas un Horvātijas komandas lielākajos komandu šaha turnīros:
 Pasaules šaha olimpiādēs piedalījies 13 reizes (1990, 1994-2014). Individuālajā vērtējumā izcīnījis bronzas (1990) medaļu;OlimpBase :: Men's Chess Olympiads :: Zdenko Kožul
 Eiropas komandu šaha čempionātos piedalījies 10 reizes (1992-2009, 2013-2015);OlimpBase :: European Men's Team Chess Championship :: Zdenko Kožul
 Pasaules komandu šaha čempionātā piedalījies 1997. gadā.OlimpBase :: World Men's Team Chess Championship :: Zdenko Kožul

Par panākumiem turnīros FIDE 1986. gadā Kožulam piešķīrusi starptautiskā meistara (IM), bet 1989. gadā - starptautiskā lielmeistara (GM) nosaukumu.

 Atsauces 

 Ārējās saites 

Kategorija:1966. gadā dzimušie
Kategorija:Bosnijas un Hercegovinas Federācijā dzimušie
Kategorija:Bosnijas un Hercegovinas horvāti
Kategorija:Bosnijas un Hercegovinas šahisti
Kategorija:Dienvidslāvijas šahisti
Kategorija:Horvātijas šahisti